सूर्या ने जमाया पहला शतक, आकाश मधवाल ने चटकाए 3 विकेट; तीसरे नंबर पर आए इंडियंस
Mumbai Indians (MI) vs Gujarat Titans (GT) IPL Match LIVE Score Update; Follow IPL 2023 Latest News, MI vs GT IPL Match Updates with Dainik Bhaskar (दैनिक भास्कर).
सूर्यकुमार यादव (49 बॉल पर नाबाद 103 रन) के शतक के दम पर मुंबई इंडियंस ने इंडियन प्रीमियर लीग-2023 में डिफेंडिंग चैंपियन गुजरात टाइटंस पर 27 रन की जीत हासिल की है। इस जीत के साथ ही टीम ने टेबल के तीसरे नंबर पर अपनी जगह हासिल कर ली है। टीम के खाते में 14 अंक हैं और वह प्लेऑफ से 3 अंक दूर है, वहीं प्लेऑफ की देहलीज पर खड़े गुजरात का इंतजार बढ़ गया है। टीम क्वालिफिकेशन से एक अंक दूर है। देखें पॉइंट्स टेबल
वानखेड़े स्टेडियम में गुजरात ने टॉस जीतकर बॉलिंग चुनी। मुंबई ने पहले बैटिंग करते हुए 20 ओवर में 5 विकेट पर 218 रन बनाए। जवाब में गुजरात 20 ओवर में 8 विकेट पर 191 रन ही बना सकी। आगे पढ़िए मैच रिपोर्ट...
शुरुआत मुंबई-गुजरात मुकाबले में बने रिकॉर्ड से... 
राशिद-जोसेफ ने 9वें विकेट के लिए IPL इतिहास की सबसे बड़ी साझेदारी की 
अफगानिस्तानी गेंदबाज राशिद खान और अल्जारी जोसेफ ने 9वें विकेट के लिए IPL इतिहास की सबसे बड़ी साझेदारी की। दोनों ने 40 बॉल पर 88 रन जोड़े। इससे पहले, यह रिकॉर्ड इमरान ताहिर और सैम करन के नाम था। दोनों ने मुंबई के खिलाफ शारजाह के मैदान पर 2020 के सीजन में 31 बॉल पर 43 रन जोड़े थे।
अब ग्राफिक्स में देखिए मुंबई के लिए मैन विनिंग परफॉर्मेंस...
यहां जानिए मैच के टार्निंग पॉइंट्स...
अब मैच का एनालिसिस : फ्लॉप रहा गुजरात का टॉप आर्डर, खराब शुरुआत के कारण हारी टीम
डिफेंडिंग चैंपियन खराब शुरुआत के कारण हारे, हालांकि गुजरात को 219 रन का चुनौकीपूर्ण टारगेट मिला।
पहले बल्लेबाजी करने उतरी मुंबई की ओर से ईशान किशन (31 रन) और कप्तान रोहित शर्मा (29 रन) ने अर्धशतकीय साझेदारी कर अपनी टीम को शानदार शुरुआत दी। तीसरे नंबर पर खेलने उतरे सूर्यकुमार यादव ने नाबाद 103 रन बनाए। विष्णु विनोद ने 30 रन का योगदान दिया।
गुजरात की ओर से राशिद खान ने चार विकेट चटकाए। मोहित शर्मा को एक विकेट मिला।
219 रन का टारगेट चेज करने उतरी गुजरात की शुरुआत अच्छी नहीं रही। टीम ने 26 रन पर तीन विकेट गंवा दिए। ओपनर ऋद्धिमान साहा 2, शुभमन गिल 6 और कप्तान हार्दिक पंड्या 4 रन बनाकर आउट हुए। विजय शंकर ने 29 और डेविड मिलर ने 41 रन का योगदान दिया। निचले क्रम में खेलने आए राशिद खान ने 32 बॉल पर 79 रन बनाते हुए जीत के अंतर को कम किया। राशिद ने अल्जारी जोसेफ के साथ 40 बॉल पर नाबाद 88 रन की साझेदारी की। देखें देखिए मुंबई-गुजरात मैच का स्कोरकार्ड...
यहां जानिए कैसे गिरे किसके विकेट...
ऐसे गिरे गुजरात के विकेट...
ऐसे गिरे मुंबई के विकेट...
अब ग्राफिक्स में देखिए मैच के रोचक फैक्ट्स 
यहां से मैच का LIVE कवरेज...
पहले गुजरात की पारी
पावरप्ले में GT ने गंवाए 3 विकेट 
219 रन के टारगेट का पीछा करने उतरी गुजरात की शुरुआत खराब रही। टीम ने दूसरे ही ओवर में ऋद्धिमान साहा का विकेट गंवा दिया। तीसरे ओवर में कप्तान हार्दिक पंड्या भी कैच आउट हो गए। चौथे ओवर में ओपनर शुभमन गिल को आकाश मधवाल ने बोल्ड कर दिया। टीम 6 ओवर में 3 विकेट के नुकसान पर 48 रन ही बना सकी।
यहां से मुंबई की पारी...
49 गेंद में सूर्या की पहली IPL सेंचुरी 
मुंबई से सूर्यकुमार यादव 49 गेंद पर 103 रन बनाकर नॉटआउट रहे। उन्होंने पारी की आखिरी गेंद पर छक्का लगाकर शतक पूरा किया। उन्होंने विष्णु विनोद के साथ 42 गेंद पर 65 और कैमरून ग्रीन के साथ 18 गेंद पर 54 रन की नाबाद साझेदारी की। ग्रीन के साथ पार्टनरशिप में सूर्या ने 15 गेंद पर 50 रन बनाए।
सूर्या ने टूर्नामेंट के मौजूदा सीजन का चौथा शतक लगाया। उनसे पहले हैदराबाद के हैरी ब्रूक, राजस्थान के यशस्वी जायसवाल और कोलकाता के वेंकटेश अय्यर भी शतक लगा चुके हैं। सूर्यकुमार के नाम टी-20 इंटरनेशनल में 3 शतक हैं।
राशिद ने लिए 4 विकेट
टॉस जीतकर पहले बॉलिंग करने उतरी गुजरात टाइटंस पावरप्ले में मुंबई का एक भी विकेट नहीं ले सकी, लेकिन 7वें ही ओवर में राशिद खान ने टीम को 2 सफलताएं दिला दीं। उन्होंने बीच में नेहल वाधेरा को आउट करने के बाद पारी के 17वें ओवर में टिम डेविड का विकेट भी लिया। इस तरह उन्होंने अपने 4 ओवर के स्पेल में 30 रन देकर 4 विकेट लिए।
राशिद के अलावा कोई नहीं चला
मुंबई से सूर्या के अलावा नेहल वाधेरा ने 15, विष्णु विनोद ने 30, टिम डेविड ने 5 और कैमरून ग्रीन ने 3 रन बनाए। गुजरात से राशिद के अलावा मोहित शर्मा ही एक विकेट ले सके। बाकी किसी भी गेंदबाज को सफलता नहीं मिली। मोहम्मद शमी और अल्जारी जोसेफ ने अपने 4-4 ओवरों के स्पेल में 50 से ज्यादा रन दिए।
पावरप्ले में MI ने नहीं गंवाया विकेट
टॉस हारकर पहले बैटिंग करने उतरी मुंबई इंडियंस को पावरप्ले में कप्तान रोहित शर्मा और ईशान किशन ने तेज शुरुआत दिलाई। दोनों ने मोहित शर्मा के पहले ओवर में 14 और मोहम्मद शमी के दूसरे ओवर में 17 रन बनाए। टीम ने 6 ओवर में बगैर नुकसान के 61 रन जोड़े।
पावरप्ले में विकेट नहीं गंवाने के बाद 7वें ओवर की पहली ही गेंद पर रोहित शर्मा आउट हो गए। इसी ओवर में राशिद खान ने ईशान किशन को भी चलता कर दिया। रोहित ने 29 और ईशान ने 31 रन बनाए।
फोटोज में देखिए मुंबई-गुजरात मैच का रोमांच...
देखिए दोनों टीमों की प्लेइंग-11 
मुंबई इंडियंस : रोहित शर्मा (कप्तान), ईशान किशन, कैमरून ग्रीन, सूर्यकुमार यादव, टिम डेविड, नेहल वाधेरा, क्रिस जॉर्डन, पीयूष चावला, विष्णु विनोद, कुमार कार्तिकेय और जेसन बेहरनडॉर्फ।
इम्पैक्ट प्लेयर : आकाश मधवाल।
गुजरात टाइटंस : हार्दिक पांड्या (कप्तान), ऋद्धिमान साहा (विकेटकीपर), विजय शंकर, डेविड मिलर, अभिनव मनोहर, राहुल तेवतिया, राशिद खान, नूर अहमद, अल्जारी जोसेफ, मोहम्मद शमी और मोहित शर्मा।
इम्पैक्ट प्लेयर्स : शुभमन गिल।